《挽李守贞侍郎兼都御史卒于边事》
明代·王缜

几回撑眼数英雄，今代完名少似公。东阁化随春日雨，西台霜洒暑天风。

班超自分留关外，李牧谁知出禁中。可惜功成身便死，不胜清泪滴空濛。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。